CELEX: 62012CN0409
Language: sk
Date: 2012-09-06 00:00:00
Title: Vec C-409/12: Návrh na začatie prejudiciálneho konania, ktorý podal Oberster Patent- und Markensenat (Rakúsko) 6. septembra 2012 — Backaldrin Österreich The Kornspitz Company GmbH/Pfahnl Backmittel GmbH

22.12.2012   
            
            
               SK
            
            
               Úradný vestník Európskej únie
            
            
               C 399/9
            
         Návrh na začatie prejudiciálneho konania, ktorý podal Oberster Patent- und Markensenat (Rakúsko) 6. septembra 2012 — Backaldrin Österreich The Kornspitz Company GmbH/Pfahnl Backmittel GmbH
   (Vec C-409/12)
   2012/C 399/14
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Patent- und Markensenat
   
      Účastníci konania pred vnútroštátnym súdom
   
   
      Žalobkyňa: Backaldrin Österreich The Kornspitz Company GmbH
   
      Žalovaná: Pfahnl Backmittel GmbH
   
      Prejudiciálne otázky
   
   
               1.
            
            
               Stala sa ochranná známka „bežným názvom výrobku alebo služby“ v zmysle článku 12 ods. 2 písm. a) smernice 2008/95/ES (1), ak
               
                           a)
                        
                        
                           obchodníci síce vedia o tom, že ide o údaj o pôvode, ale vo vzťahu ku konečným spotrebiteľom to neuvádzajú, a
                        
                     
                           b)
                        
                        
                           koneční spotrebitelia ochrannú známku (aj) z tohto dôvodu už nepovažujú za údaj o pôvode, ale za bežný názov tovaru alebo služby, pre ktoré je ochranná známka zapísaná?
                        
                     
         
               2.
            
            
               Ide o nekonanie v zmysle článku 12 ods. 2 písm. a) smernice 2008/95/ES už v tom prípade, ak majiteľ ochrannej známky nekoná, hoci obchodníci neupozorňujú zákazníkov na to, že ide o zapísanú ochrannú známku?
            
         
               3.
            
            
               Treba ochrannú známku, ktorá sa v dôsledku konania alebo nekonania svojho majiteľa stala bežným označením tovaru alebo služby pre konečných spotrebiteľov, ale nie v obchode, v tomto, ale jedine v tomto prípade vyhlásiť za zrušenú, ak sú koneční spotrebitelia na tento názov odkázaní, pretože neexistujú nijaké rovnocenné alternatívy?
            
         
      (1)  Smernica Európskeho parlamentu a Rady 2008/95/ES o aproximácii právnych predpisov členských štátov v oblasti ochranných známok (kodifikované znenie) (Ú. v. EÚ L 299, s. 25).